burgasdotpro/wikipedia huggingface dataset:
Siegmund Prey

Siegmund Prey (* 3. apríl 1912 Hötting, Innsbruck - † 12. marec 1992) bol rakúsky geológ.
Život.
Siegmund Prey bol synom profesora astronómie Adalberta Johanna Preya. Prey navštevoval školu v Innsbrucku a v roku 1930 absolvoval humanistické gymnázium v ​​Prahe. Od roku 1930 študoval geológiu, mineralógiu, paleontológiu a petrografiu na Viedenskej univerzite. Navštevoval aj väčšinu prednášok a cvičení zo zoológie, botaniky, chémie, fyziky a geografie, ktoré sú potrebné pre vyučovanie prírodných vied na stredných prírodovedných. V roku 1937 získal doktorát s vyznamenaním. Bol študentom Franza Eduarda Suessa (difertačná práca na tému "K otázke výskytu príkrovu Dent Blanche v skupine Sonnblick, Vysoké Taury"). Ešte pred ukončením štúdia pracoval so Suessom ako odborný asistent na Geologickom ústave Viedenskej univerzity. V rokoch 1937- 1938 bol externým členom Geologischen Bundesanstalt (Federálnej geologickej služby) a bol poverený mapovacími úlohami v Lungau.
Po „pripojení“ Rakúska k Nemeckej ríši v roku 1938 sa Prey zapájal do prác na Ríšskej diaľnici a podieľal sa na práci vojenskej geológie na Technickej univerzite. Hneď po vpáde nemeckého wehrmachtu do Československa, počnúc októbrom 1938, vykonával mapovanie v oblastiach pridelených Nemecku. Neskôr bol Prey nasadený v Poľsku a Rusku. Výsledkom tejto aktivity bola geologická správa o pohrebisku zajateckého tábora Stalag 366. Podľa Timothyho Snydera zomrelo v tomto tábore do konca vojny 55 000 ľudí.
V zime 1943 bol Prey preložený z Grécka na vojenskú geologickú stanicu 35 v Albánsku, kde pôsobil do októbra 1944. Počas tejto doby vytvoril viac ako 100 umeleckých kresieb a vojnový denník jednotky. Je to jediný zachovaný vojnový denník nemeckého vojenského geológa počas druhej svetovej vojny a bol vydaný v roku 2019 s niektorými akvarelmi Gunnara Mertza.
V roku 1947 sa Prey stal zamestnancom rakúskej geologickej služby Gologischen Bundesanstalt, kde sa pri mapovaní v predhorí Álp venoval hlavne flyšovej zóne. Venoval sa aj mikropaleontológii. Podieľal sa na geologickom mapovaní mnohých častí Rakúska. V 50. rokoch 20. storočia aj v Karnských Alpách (s Franzom Kahlerom), v Karavankách a Vysokých Taurách a obzvlášť intenzívne sa venoval geológii flyšovej zóny (ako napr. Pernecker Kogel pri Kirchdorf an der Krems, flyšové tektonické okno pri Windischgarstene vo Viedenskom lese). V roku 1977 odišiel do dôchodku. Prispel k práci "Bau und Bild Österreichs", ktorú vydal federálny geologický ústav Gologischen Bundesanstalt v roku 1980.
Ocenenie.
V roku 1969 sa stal členom korešpondentom Rakúskej akadémie vied. V roku 1975 získal Čestný kríž za vedu a umenie I. triedy. V rokoch 1967/68 bol predsedom a neskôr čestným členom Rakúskej geologickej spoločnosti, ktorej pamätnú medailu Eduarda Sueßa dostal v roku 1990.
Oolong

Oolong (po čínsky wu-lung, znakmi 烏龍) je typ čínskeho a taiwanského čaju charakterizovaný tradičným spôsobom spracovania, pri ktorom sa zámerne aktivuje proces oxidácie, ktorý sa ukončí skôr, než lístky stmavnú. Stupňom oxidácie (8 - 80 %) sa oolong radí medzi zelené a čierne čaje.
Pôvod čaju.
Slovo "oolong" v preklade znamená Čierny drak a prvé známe použitie tohto slova v spojení s čajom sa datuje do roku 1845. 
Čaje typu oolong majú pôvod na východnom pobreží Číny v provinciách Fu-ťien a Kuang-tung a dlhú dobu boli tieto oblasti jedinou lokalitou, kde sa oolongy vyrábali. V priebehu novoveku sa migráciou obyvateľstva spracovanie čaju dostalo na Taiwan. V Číne sa dnes oolongy spracovávajú hlavne v lokalitách An-si (Čchüan-čou) a Wu-i (provincia Fu-ťien) a Feng-chuang (provincia Kuang-tung).
Chuť.
Vo všeobecnosti majú čaje typu oolong jemnú chuť, bez výraznej horkosti a trpkosti.
Botswanské národné futbalové mužstvo

Botswanské národné futbalové mužstvo reprezentuje Botswanu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1966. Botswana sa nikdy nekvalifikovala na Majstrovstvá sveta vo futbale. Na Africkom pohári národov sa predstavili raz a to v roku 2012. Na turnaji skončili v skupinovej fázy. Botswana je súčasťou Rady futbalových asociácii Južnej Afriky (COSAFA).
Externé odkazy.
http://www.bfa.co.bw/
Držatín

Držatín () je vrch v Oravskej Magure. Leží nad obcou Hruštín, približne severne od Dolného Kubína. 
Poloha.
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a zasahuje na katastrálne územie obcí Hruštín a Lomná. Najbližšími sídlami sú na východe situovaný Hruštín, severovýchodne ležiaca Lomná, juhozápadne Havrania (Zázrivá) a severozápadne situovaná Oravská Lesná. Vrch patrí do Chránenej krajinnej oblasti Horná Orava.
Opis.
Výškovo nevýrazný Držatín tvorí pahorok hrebeňa, ktorý vedie od Príslopca () severovýchodným smerom na Uhlisko () nad Lokcou. Severne leží Štíbeľ () a Magura (), východným smerom je sedlom oddelená Magurka () a Feračová (), južným Kubínska hoľa (), Minčol () a Bzinská hoľa () a západne sa nachádza Príslopec. Severné svahy hrebeňa odvodňujú prítoky Lomnice, južné potok Feračová do Hruštínky, smerujúcich do Bielej Oravy. Hrebeňom vedie značený chodník z Lokce.
Výhľady.
Hôľnatý hrebeň bez vyššej vegetácie umožňuje kruhový rozhľad, ktorý však limitujú mnohé vyššie masívy v okolí. Preto je vidieť najmä okolité vrchy Oravskej Magury, Sliezske a Oravské Beskydy a pri vhodných podmienkach aj Tatry.
Far Cry (séria)

Far Cry je séria hier vydávaných od roku 2004 spoločnosťou Ubisoft. Séria Far Cry má 6 hlavných hier a 9 vedľajších hier. Poslednou vydanou hrou je Far Cry 6 z roku 2021.
Hry.
Hlavné hry.
"Far Cry" (2004).
Hra z marca 2004. Hlavným hrdinom je bývalý vojak Jack Carver.
"Far Cry 2" (2008).
Hra z októbra 2008. Hlavného hrdinu si hráč na začiatku zvolí - má na výber z týchto: Frank Bilders, Marty Alencar, Paul Ferenc, Andre Hyppolita, Warren Clyde, Yosip Idromen, Xianyong Bai, Quarbani Sinch a Hakim Echebbi.
"Far Cry 3" (2012).
Hra zo septembra 2012. Hlavným hrdinom je Jason Brody.
"Far Cry 4" (2014).
Hra z novembra 2014. Hlavným hrdinom je Ajay Ghale.
"Far Cry 5" (2018).
Piaty diel hlavnej série. Bol vydaný 27. marca 2018.
"Far Cry 6" (2021).
Šiesty diel hlavnej série. Bol vydaný 7. októbra 2021.
Vedľajšie hry.
"Far Cry Instincts" (2005).
Far Cry Instincts je port pôvodného Far Cry pre Xbox, ktorý vyvinul a zverejnil Ubisoft 27. septembra 2005.
"Far Cry Instincts: Evolution" (2006).
Pokračovanie videohry Far Cry Instincts, vydané 27. marca 2006.
"Far Cry Instincts: Predator" (2006).
Far Cry Instincts: Predator, vydaná pre Xbox 360 v rovnaký deň ako Far Cry Evolution, obsahuje graficky vylepšené verzie Instincts aj Evolution.
"Far Cry Vengeance" (2006).
Far Cry Vengeance je port Far Cry Instincts: Evolution pre Wii, ktorý vyvinul a zverejnil Ubisoft 12. decembra 2006.
"Paradise Lost" (2007).
Paradise Lost je arkádová hra vyvinutá spoločnosťou Global VR a publikovaná spoločnosťou Ubisoft v roku 2007.
"Far Cry 3: Blood Dragon" (2013).
Hra bola vydaná 30. apríla 2013. Jedná sa o samovoľne stojaci datadisk hry Far Cry 3.
"Far Cry Primal" (2016).
Hra z roku 2016, ktorá nepokračuje v hlavnej sérii, ale dejom z praveku odbočuje. Hlavným hrdinom je Takkar.
"Far Cry New Dawn" (2019).
Hra bola vydaná 15. februára 2019. Jedná sa o priame pokračovanie hry Far Cry 5.
"Far Cry VR: Dive Into Insanity" (2021).
Far Cry VR: Dive Into Insanity je hra pre virtuálnu realitu, ktorá sa odohráva na rovnakom tropickom ostrove ako Far Cry 3. Vydaná bola 1. júna 2021 a jej antagonistom je Vaas Montenegro.
Iné médiá.
Stolová hra.
20. septembra 2021 bolo oznámené, že vydavateľ stolových hier Funforge sa spojí s Ubisoftom na vytvorení stolovej hry založenej na franšíze s názvom Far Cry Beyond.
Závadčiansky potok

Závadčiansky potok je potok v regióne Šariš, v obciach Geraltov a Mošurov v okrese Prešov v Prešovskom kraji. Je ľavostranným prítokom vodného toku Mošurovanka a má dĺžku . Je vodným tokom X. rádu. 
Prameň.
Pramení v severozápadnej časti územia obce Geraltov v poľnohospodárskom extraviláne pri južnom okraji niekdajšej samostatnej obce "Závadka", ktorá má dnes štatút časti obce Geraltova v nadmorskej výške . Patrí do obcí Geraltov a Mošurov, okresu Prešov v Prešovskom kraji a nachádza sa v geomorfologickom celku Čergov..
Opis toku.
Od prameňa tečie juhovýchodným smerom, v nadmorskej výške preteká obecnú hranicu medzi obcami Geraltov a Mošurov, priberá ľavostranný bezmenný prítok, sleduje obecnú hranicu, preteká poľom "Nad Fodorovcom", v nadmorskej výške opúšťa obecnú hranicu a južným smerom vteká na územie Mošurova, pravým brehom obmýva les "Zákalovky", ľavým brehom obmýva pole "Smrečina", v nadmorskej výške priberá ľavostranný bezmenný prítok, úzkou dolinou sa stáča do západného až juhovýchodného smeru, pravým brehom obmývajúc les "Stredná hora" severne pred intravilánom Mošurova v nadmorskej výške ústi do vodného toku Mošurovanka ako jej ľavostranný prítok. Mošurovanka je ďalej prítokom Ternianky. 
Vodný tok "Závadčiansky potok" má dva bezmenné prítoky. 
Pôvod názvu.
Vodný tok "Závadčiansky potok" na území obce Geraltov má pôvod v názve niekdajšej samostatnej obce Závadka, ktorá má dnes štatút časti obce Geraltova so stredovekým charakteristickým významom "prirodzená alebo umelá prekážka, vodná priekopa, závora obyčajne pri priechode cesty do strategického priestoru". Zo slovného základu "závadka" rozšírením o formant "-iansky" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Závadčiansky potok" ako súčasť veľmi početnej skupiny názvov v slovenskej toponymii, najmä hydronymii ako súčasť veľmi početnej skupiny názvov v slovenskej toponymii, najmä v hydronymii. 
Názov vodného toku "Závadčiansky potok" bol štandardizovaný v roku 2007.
V priestore slovenskej hydronymie potokov hydronymum "Závadčiansky potok" je jedinečným hydronymom (február 2022); bez nebezpečenstva homonymie. 
Referencie.
Eswatinské národné futbalové mužstvo

Eswatinské národné futbalové mužstvo reprezentuje Eswatini na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1976. Eswatini sa nikdy nekvalifikovali na Majstrovstvá sveta vo futbale ani na Africký pohár národov. Eswatini sú súčasťou Rady futbalových asociácii Južnej Afriky (COSAFA).
Externé odkazy.
http://www.nfas.org.sz/
Magurka (vrch v Oravskej Magure; 1128 m n. m.)

Magurka () je vrch v Oravskej Magure. Leží nad obcou Hruštín, približne severne od Dolného Kubína. 
Poloha.
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a zasahuje na katastrálne územie obcí Hruštín a Lomná. Najbližšími sídlami sú na východe ležiaci Hruštín, severne situovaná Lomná, severozápadne Oravská Lesná a juhozápadne Havrania, miestna časť Zázrivej. Vrch patrí do Chránenej krajinnej oblasti Horná Orava.
Opis.
Magurka je súčasťou hrebeňa, ktorý vedie východným smerom z Príslopca () a pokračuje severovýchodným smerom na Uhlisko () nad Lokcou. Severne leží Štíbeľ () a Magura (), východným smerom dominuje Budín () a Príslop (), južným leží Feračová (), Čierny vrch () a Minčol () a západným je sedlom oddelený Držatín () a Príslopec. Masív patrí do povodia Bielej Oravy; severné svahy masívu odvodňujú prítoky Lomnice, južné potok Feračová do Hruštínky. Hrebeňom vedie značený chodník z Lokce.
Výhľady.
Vrcholová časť s riedkym, nesúvislý porastom ponúka sčasti obmedzený kruhový rozhľad. Obmedzujú ho okolité vyššie hrebene, no i tak vidieť okolité vrchy Oravskej Magury, Kysucké a Oravské Beskydy, Malú Fatru a pri vhodných podmienkach aj Tatry.
Peter Glaser

Peter Glaser bol nemecký osadník, ktorý spolu so svojou rodinou a spoluosadníkmi založil obec Sklené v okrese Turčianske Teplice.
Podrobnosti založenia obce.
Predpokladá sa, že išlo o tzv. vnútornú nemeckú kolonizáciu v rámci regiónu Hauerland, kedy zakladali obec Nemci z iných oblastí Slovenska. Pôvod samotného Glasera sa pravdepodobne uvádza do Kremnice. Zmluvu so zemanmi z Mútnej podpísal 25. júna 1360, územie obce bolo pomenované "Chamarna Lehota" podľa potoka, ktorý ním pretekal. Obec bola následne osídlená nemeckým obyvateľstvom a Peter Glaser bol vyvolený za richtára. Okrem Glasera podpísali zmluvu mútňanskí zemania Klement, syn Štefanov, Ján, syn Petrov, Mikeš a Jakub, synovia Pšochovi, Pavel, syn Kojnov, Peter, syn Tomášov, Peter, syn Pivkov, Dalemír a Ján, synovia Ladislavovi, Štefan, syn Benediktov, Pavel, syn Ondrejov, Marko a Mikuláš, synovia Močkovi, Černík a Imro, synovia Ondrejovi, Batiz, syn Zálohov, Štefan, syn Michalov, Benedikt, syn Martinov, a Mikuláš, syn Dovorov.
Zmluva ukladala Glaserovi vyklčovať les a založiť osadu, pričom prvých 16 rokov bol oslobodený od platby, následne mal povinnosť platiť Mútnej 24 zl. ročne. Mal právo postaviť kostol, držať kováča a obuvníka a rozhodovať vo veciach obecných. Za úlohu mu bolo dané aj vyrábať sklo, pričom sa predpokladá, že lokalita Biely potok v Sklenom bola jedna z prvých na Slovensku, kde sa Sklo vyrábalo. 
Potomstvo.
Glaserovci sa v roku 1400 vzdali dedičného richtárstva predajom Jánovi Langovi z Kremnice za 220 zl. , čím sa postupne Sklené dostalo pod panstvo Kremnice. Rodina si však držala naďalej svoje postavenie, o čom svedčí aj fakt, že v roku 1406 na Filozofickej fakulte Pražskej univerzity študoval Joanes Glaser zo Skleného, ktorým predtým získal bakalariát vo Viedni.
Komorské národné futbalové mužstvo

Komorské národné futbalové mužstvo reprezentuje Komory na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1979, no členom CAF sa stali až v roku 2003 a členom FIFA až v roku 2005. Komory sa nikdy nekvalifikovali na Majstrovstvá sveta vo futbale. Na Africkom pohári národov sa predstavili raz a to v roku 2021. Ako debutant na turnaji skončili v osemfinále.
Externé odkazy.
https://www.fifa.com/fr/about-fifa/associations/COM
Cesta III. triedy 2178 (Slovensko)

Cesta III. triedy číslo 2178 ("III/2178", staré číslo "III/065040") je cesta III. triedy na Slovensku v okrese Turčianske Teplice. Jej celková dĺžka je 3,299 km. 
Priebeh.
Cesta začína v obci Mošovce na križovatke s cestou I/65 ako pokračovanie ulice Frica Kafendu a pokračuje smerom na západ do obce Bodorová. Tam sa odpája cesta III/2179 smerom do osady Kevice (na križovatke ciest stojí kultúrny dom na obrázku). Pokračuje do obce Malý Čepčín, kde sa neďaleko priecestia cez trať č. 170 napája na cestu III/2176.
Stav.
Podľa údajov z roku 2008 bola cesta na úseku dlhom 0,243 km (7,4 % priebehu) vo veľmi dobrom stave a 3,056 km (92,6 % priebehu) v stave nevyhovujúcom. V roku 2020 sa v katastri Mošoviec pripravovala projektová dokumentácia na obnovu kanalizácie na ceste.
Lesothské národné futbalové mužstvo

Lesothské národné futbalové mužstvo reprezentuje Lesotho na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1932. Lesotho sa nikdy nekvalifikovalo na Majstrovstvá sveta vo futbale ani na Africký pohár národov.
Externé odkazy.
https://lefa.co.ls/
Závadská

Závadská je potok v regióne Liptov, v obci Východná v okrese Liptovský Mikuláš v Žilinskom kraji. Je pravostranným prítokom vodného toku Oravcová a má dĺžku . Je vodným tokom VI. rádu. 
Prameň.
Pramení v juhovýchodnej časti územia obce Východná v lesnom extraviláne na severných svahoch vrchu Kolesárová s nadmorskou výškou v nadmorskej výške . Patrí do obce Východná, okresu Liptovský Mikuláš v Žilinskom kraji a nachádza sa v geomorfologickom celku Nízke Tatry v geomorfologickom podcelku Kráľovohoľské Tatry.
Opis toku.
Od prameňa tečie severným smerom, jemne sa stáča do severozápadného smeru, pravým brehom obmýva les "Závadská", v nadmorskej výške pod vrchom "Javorový grúň" ústi do vodného toku Oravcová ako jej pravostranný prítok. Potok Oravcová je ďalej prítokom potoka Driečna. Vodný tok "Závadská" nemá významnejšie prítoky. 
Pôvod názvu.
Vodný tok "Závadská" na území obce Východná má pôvod v názve lesa "Závadská" so stredovekým charakteristickým významom "spájaný s prirodzenou alebo umelou prekážkou, vodnou priekopou, závorou obyčajne pri priechode cesty do strategického priestoru". Zo slovného základu "závada" rozšírením o formant "-ská" bolo utvorené jednoslovné hydronymum "Závadská" ako súčasť veľmi početnej skupiny názvov v slovenskej toponymii, najmä hydronymii. Nemožno vylúčiť ani opačný postup, že primárne bol pomenovaný vodný tok a jeho názov bol bez zmeny prebratý okolitým lesom v podobe "Závadská"; výskum ešte pokračuje. 
Názov vodného toku "Závadská" bol štandardizovaný v roku 1989.
V priestore slovenskej hydronymie potokov hydronymum "Závadská" je jedinečným hydronymom (február 2022); bez nebezpečenstva homonymie. 
Referencie.
Zimné olympijské hry 2026

Zimné olympijské hry 2026, oficiálne XXV. zimné olympijské hry (), sa budú konať v talianskom Miláne a Cortine d'Ampezzo. Slavnostné zahájenie prebehne 6. februára 2026, ukončenie sa uskutoční 22. februára 2026.
V Miláne se uskutoční olympiáda prvýkrát. Bude to 20 rokov od Zimných olympijských hier 2006 v Turíne a 70 rokov od Zimných olympijských hier 1956 v Cortine d'Ampezzo.
Mesto Miláno tak bude štvrté talianske mesto, ktoré hostilo olympijské hry. Prvé mesto bolo Cortina d'Ampezzo, ktoré usporiadalo Zimné olympijské hry 1956, druhý bol Rím, ktorý usporiadal Letné olympijské hry 1960 a tretí bol Turín, ktorý usporiadal Zimné olympijské hry 2006.
Voľba usporiadateľa.
Mestá, ktoré chceli hostiť Zimné olympijské hry 2026, museli do 31. marca 2018 podať kandidatúru. Kandidatúru podalo Miláno a Cortina d'Ampezzo, Štokholm, Calgary, Erzurum, Sapporo, Graz a Sion. Dňa 10. júna 2018 Sion od ponuky upustil, pretože 53,96 % voličov v referende odmietlo prisľúbiť finančnú podporu pre hry. Dňa 6. júla 2018 Graz ponuku stiahol kvôli nedostatku podpory zo strany krajinskej vlády. Dňa 13. septembra 2018 Sapporo oznámilo, že obrátí svoju pozornosť na ponuku usporiadania olympiády v roku 2030 a nebude žiadať o usporiadanie hier v roku 2026. Toto rozhodnutie bolo urobené z dôsledku toho, že sa hry konali predtým dvakrát v Asii. Dňa 4. októbra 2018 Erzurum stiahol svoju ponuku hostiť hry z dôvodu nedostatku dopravy, telekomunikácií a letísk. Dňa 13. novembra 2018 sa konalo v Calgary referendum, kde 56 % voličov odmietlo pokračovať v olympíjskej ponuke, a preto mestská rada hlasovala 19. novembra pre stiahnutie olympíjskej ponuky. Dňa 11. januára 2019 bolo pri predkladaní ponukovej knihy zverejnené, že Štokholm podal spoločnú ponuku s mestom Åre.
Členovia výboru potom 24. júna 2019 na 134. zasadnutie MOV v Lausanne zvolili za usporiadateľa Miláno a Cortinu d'Ampezzo v Taliansku. Hostiteľské mesto malo byť pôvodne vybrané 11. septembra 2019 na 134. zasadnutí IOC v Miláne, však pravidla MOV vyžadovali, aby voľby boli presunuté do iného umiestnenia, čo Miláno podalo ponuku pre zimnú olympiádu 2026.
Športy.
Na XXV. Zimných olympijských hrách sea bude súťažiť v celkom 16 športových odvetviach. Novým športom v programe olympijských hier bude skialpinismus.
Ultimátum (seriál)

Ultimátum je slovenský krimi seriál, ktorý sa vysielal od 26. marca 2022 na TV JOJ a neskôr sprístupnený na streamovacej platforme JOJ Play. Hlavnú úlohu stvárňuje Ján Koleník.
Írska káva

Írska káva je miešaný nápoj z kávy, whisky a cukru so šľahačkou na vrchu.
Na prípravu sa používa 10 g jemne namletej kávy, 2 dl vody, 2–3 lyžice írskej whisky a smotana na šľahanie podľa chuti. Na dochutenie cukor, ktorý môže byť aj trstinový.
Národný írsky deň kávy sa oslavuje 25. januára.
Ultimátum

Ultimátum môže byť:
Sankcia (trest)

Sankcia je jednak negatívny dôsledok porušenia právom (spravidla v právnej norme či zmluve) stanovenej povinnosti, t.j. konkrétny trest, konkrétna náhrada škody a pod., a jednak názov časti právnej normy (prípadne zmluvy), ktorá tento negatívny dôsledok stanovuje.
V súkromnom práve sankcia svojou povahou zodpovedá reštitúcii nebo reparácii - t.j. je to napr. náhrada škody. Vo verejnom práve (najmä v trestnom a správnom práve) má sankcia represívnu povahu - t.j. sú to tresty a správne sankcie. Špecifické rysy majú sankcie v medzinárodnom práve verejnom.
Závadský potok (prítok Ľuborče)

Závadský potok je potok v regióne Stredné Považie, v meste Nemšová v okrese Trenčín v Trenčianskom kraji. Je pravostranným prítokom vodného toku Ľuborča a má dĺžku . Je vodným tokom IV. rádu. 
Prameň.
Pramení na juhovýchodnom svahu vrchu "Nad oborou" s nadmorskou výškou v centrálnej a východnej časti územia mesta Nemšová, v katastrálnom území "Trenčianska Závada", v lesnom extraviláne v nadmorskej výške . Patrí do mesta Nemšová okresu Trenčín v Trenčianskom kraji a nachádza sa v geomorfologickom celku Biele Karpaty v geomorfologickom podcelku Súčanská vrchovina.
Opis toku.
Od prameňa tečie juhovýchodným smerom, preteká lesným extravilánom, pravým brehom obmýva pole "Lazy", v vteká do intravilánu mestskej časti "Trenčianska Závada" mesta Nemšová, pravým brehom obmýva pole "Podbrezie", v vyteká z intravilánu, v priberá bezmenný pravostranný prítok, v priberá ďalší bezmenný pravostranný prítok, pravým brehom obmýva pole "Nad hájom", vteká do intravilánu obce Ľuborča a hneď v ústi do vodného toku Ľuborča ako jej pravostranný prítok. Vodný tok Ľuborča je ďalej prítokom Váhu.
Vodný tok "Závadský potok" má dva bezmenné prítoky. 
Pôvod názvu.
Vodný tok "Závadský potok" na území mesta Nemšová má pôvod v druhom komponente názvu niekdajšej samostatnej obce "Trenčianska Závada", dnes mestskej časti Nemšovej so stredovekým charakteristickým významom "prirodzená alebo umelá prekážka, vodná priekopa, závora obyčajne pri priechode cesty do strategického priestoru". Zo slovného základu "závada" rozšírením o formant "-ský" bolo utvorené dvojslovné hydronymum "Závadský potok" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku "Závadský potok" bol štandardizovaný v roku 2009.
V priestore slovenskej hydronymie potokov hydronymum "Závadský potok" nie je jedinečným hydronymom (február 2022); porovnaj ďalšie tri homonymické hydronymá: Závadský potok (prítok Domanižanky), Závadský potok (prítok Lopušnej), Závadský potok (prítok Váhu). 
Referencie.
Madagaskarské národné futbalové mužstvo

Madagaskarské národné futbalové mužstvo reprezentuje Madagaskar na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1961. Madagaskar sa nikdy nekvalifikoval na Majstrovstvá sveta vo futbale. Na Africkom pohári národov sa predstavili raz a to v roku 2019. Ako debutant na turnaji sa prekvapivo dostali do štvrťfinále.
Externé odkazy.
https://fmf.mg/
SME (rozlišovacia stránka)

SME môže byť:
Feračová (vrch v Oravskej Magure)

Feračová () je vrch v Oravskej Magure. Leží nad obcou Hruštín, približne severne od Dolného Kubína. 
Poloha.
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, v okrese Námestovo a v katastrálnom území obce Hruštín. Najbližšími sídlami sú na východe ležiaci Hruštín, severovýchodne situovaná Lomná a západne ležiaca Havrania, miestna časť Zázrivej. Vrch patrí do Chránenej krajinnej oblasti Horná Orava.
Opis.
Feračová leží v krátkej rázsoche, ktorá vybieha južným smerom z Magurky (). Tá je súčasťou hrebeňa, vedúceho z Príslopca () východným smerom na Galánky (). Východným smerom leží Príslop (), južným Čierny vrch () a Minčol (), západným ďalší Minčol (), Bzinská hoľa () a Príslopec a severozápadne vrch Držatín (). Masív patrí do povodia Bielej Oravy; západné svahy odvodňuje potok Feračová, zvyšné kratšie prítoky Hruštínky. Na vrchol nevedie značený chodník, no hrebeňom vedie trasa z Lokce.
Výhľady.
Vrch pokrýva súvislý lesný porast, ktorý znemožňuje rozhľad. Z malých lokalít s riedkou vegetáciou je možno pozorovať iba vrchy Oravskej Magury, pri vhodných podmienkach aj Tatry. Iné smery zakrývajú okolité hrebene, znemožňujúce výhľad na vzdialenejšie horstvá.
Prístup.
Na vrchol nevedie značený chodník, blízkym hrebeňom však vedie trasa na Príslopec.
Cesta III. triedy 2179 (Slovensko)

Cesta III. triedy číslo 2179 ("III/2179", staré číslo "III/065041") je cesta III. triedy na Slovensku v okresoch Martin a Turčianske Teplice. Jej celková dĺžka je 2,867 km. 
Priebeh.
Cesta začína v obci Bodorová na križovatke s cestou III/2178 a pokračuje smerom na sever do miestnej časti Kevice (na obrázku), kde končí spevnená časť. Cesta opäť začína v Blažovciach na severovýchodnom výjazde z obce, kde najprv pokračuje na východ, obchádza blažovský kameňolom a pokračuje na severovýchod, kde vstupuje do okresu Martin pred Socovcami sa napája na cestu III/2159.
Stav.
Podľa údajov z roku 2008 bola cesta na úseku dlhom 2,867 km (100 % priebehu) v nevyhovujúcom stave. Spolu s cestou III/2159 bol v roku 2010 úsek Blažovce-Socovce neprejazdný, lebo ho zničili autá, ktoré po ňom vozili materiál z kameňolomu. V roku 2020 bola cena na opravu cesty vyčíslená na 650 000 €.
Africký pohár národov 2019

Africký pohár národov 2019 bol 32. ročníkom Afrického pohára národov medzinárodného futbalového turnaja pre africké národné tímy pod hlavičkou Konfederácie afrického futbalu. Turnaj hostil Egypt a konal sa v dňoch od 21. júna do 19. júla 2019. Po prvýkrát sa turnaj konal v letných mesiacov namiesto mesiacov január/február. Na turnaji sa premiérovo predstavilo 24 účastníkov. Titul obhajoval Kamerun.
Turnaj mal pôvodne organizovať Kamerun. Dňa 30. novembra 2018 bol Kamerun zbavený hostiteľských práv z dôsledku oneskorenia v dodávke infraštruktúry povstania Boko Haram a anglofónnej krízy. Dňa 8. januára 2019 vybral výkonný výbor CAF Egypt za hostiteľskú krajinu súťaže. Turnaj bol tiež presunutý z pôvodných termínov 15. júna – 13. júla na 21. júna – 19. júla z dôvodu ramadánu.
Turnaj vyhralo Alžírsko ktoré vo finále porazilo Senegal 1:0. Tretie miesto obsadila Nigéria.
Kvalifikácia.
Na turnaj sa kvalifikovalo 24 tímov. Madagaskar, Mauritánia a Burundi debutovali na Africkom pohári národov.
Play-off.
Finále.
Víťazom turnaja sa stalo Alžírsko.
Vladár (priezvisko)

Vladár je slovenské priezvisko, ktoré sa spája predovšetkým so zemanmi zo zaniknutých obcí Čerňakov a Mútna v okrese Turčianske Teplice. V súčasnosti sa najviac vyskytuje vo Veľkom Čepčíne, kde bolo aj jedno z posledných sídel rodu. (26 x). Historicky sa spája aj s menom, alebo prímenom "Muthnai" a "Mutňanský".
História priezviska.
Pôvod turčianskych Vladárovcov je nejasný. Keď kráľ Belo IV. obdaroval zemanov, ktorí sa časom začali písať „de Muthna“ zemou na Hornom Turci, mali za svojimi menami uvedené "de Churnuk". Samotní Vladárovci svoj pôvod preto odvodzujú od mesta Cernik v Chorvátskom Slavónsku. Šikura však tvrdí, že najskôr ide o turčiansky Čerňakov, teraz časť Mošoviec. Aby toho nebolo málo, Novák uvádza, že ide o druhý turčiansky Čerňakov, ktorý ležal blízko terajšieho Veľkého Čepčína. Pôvodne sú zaznamenaní ako "Muthnai", čo zodpovedá dnešnému priezvisku Mutňanský. Blažej Mútňanský bol bojovníkom v Čiernom pluku Mateja Korvína, čo mu vyslúžilo kapitánstvo na Blatnickom hrade. Keďže mal obrovský majetok a moc, začal byť prezývaný vladárom a toto sa uchytilo ako meno, ktoré si jeho potomkovia začali písať.
Erb.
Erbom Vladárovcov je modrý štít, na ktorom v bielej vode pláva strieborný jeleň. V rohoch štítu je zlatá hviezda a strieborný polmesiac s tvárou. Klenotom je červené srdce prestrelené strieborným šípom, z ktorého vyrastajú tri biele ľalie. Na prostrednej sedí biely holub.
CAC 40

CAC 40 () je najdôležitejší akciový index vo Francúzsku. Počiatočná hodnota indexu - 1000 bodov - bola stanovená 31. decembra 1987.
Výpočet indexu.
Index je vypočítaný ako aritmetický priemer kapitalizačne vážených cien akcií 40 najväčších spoločností kótovaných na parížskej burze Euronext. Každá zo štyridsiatich spoločností má svoj vlastný index, ktorý je vážený podľa hodnoty jej cenných papierov dostupných na trhu. Ceny sa líšia od spoločnosti k spoločnosti v závislosti od jej voľnej kapitalizácie. Počas váženia cena v firme môže byť skrátená na maximálnu váhu 15 % v CAC 40.
Počnúc 1. decembrom 2003 sa pri výpočte kapitalizácie berú do úvahy iba voľne obchodované akcie.
Index sa počíta každých 30 sekúnd v pracovné dni burzy od 9:00 do 17:30 SEČ.
Kritériá výberu.
Zloženie CAC 40 je štvrťročne aktualizované výborom expertov Conseilcientifique des indexes (CSI). Zmeny nadobudnú platnosť vždy v tretí piatok v marci, júni, septembri a decembri. Počet akcií vo voľnom obehu sa prehodnocuje každý september.
Javor (vrch v Oravskej Magure)

Javor () je vrch v Oravskej Magure. Leží nad obcou Lokca, približne západne od mesta Tvrdošín. 
Poloha.
Nachádza sa vo východnej časti pohoria, v centrálnej oblasti geomorfologického podcelku Budín. Vrch leží v Žilinskom kraji, v okrese Tvrdošín a zasahuje na katastrálne územie obce Nižná, okrajovo i Lokca. Najbližšími sídlami sú severozápadne ležiaca Lokca a Ťapešovo, západne je situovaný Vasiľov a Babín.
Opis.
Javor je nevýrazný pahorok v západnej časti masívu vrchu Budín (). Vrch leží v mohutnom horskom chrbte, ktorý vedie od sedla Príslop severovýchodným smerom po brehy Oravskej priehrady. Severným smerom sa nachádza Slepčianka (), západným Surový () a Galanky (), južným Budín II () a Šubovka (), východne Budín a Javorový vrch () a severovýchodne Magurka (). Severné časti masívu odvodňuje Budínsky potok do Bielej Oravy, vodu z južných svahov odvádza Lokciansky potok do Hruštínky v povodí Oravy. Vrcholom vedie značený chodník z Lokce.
Výhľady.
Nevýrazný vrchol pokrýva súvislý lesný porast, ktorý umožňuje len veľmi obmedzený rozhľad. Z lokalít s redšou vegetáciou je možné vidieť okolité vrchy Oravskej Magury, no tiež Kysucké, Sliezske a Oravské Beskydy, ojedinele i časť Šípskej Fatry.
Malawijské národné futbalové mužstvo

Malawijské národné futbalové mužstvo reprezentuje Malawi na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1966. Do roku 1966 krajina súťažila pod názvom Nyassland (Ňasko). Malawi sa nikdy nekvalifikovali na Majstrovstvá sveta vo futbale. Na Africkom pohári národov sa predstavili trikrát. Najlepší výsledok je osemfinále na Africkom pohári národov 2021.
Externé odkazy.
https://fam.mw/
Mutňanský (priezvisko)

Mutňanský () je slovenské priezvisko, ktoré sa spája predovšetkým so zemanmi zo zaniknutých obcí Čerňakov a Mútna v okrese Turčianske Teplice. V súčasnosti sa najviac vyskytuje vo Nemšovej (53 x). Historicky sa spája aj s menom "Vladár", niekedy aj "Csepcsányi" (Čepčiansky). Iné verzie priezviska sú Mutniansky, Mutňansky. 
História priezviska.
Pôvod zemanov z Mútnej je nejasný. Keď kráľ Belo IV. obdaroval zemanov, ktorí sa časom začali písať „de Muthna“ zemou na Hornom Turci, kde si neskôr založili tri obce, mali za svojimi menami uvedené "de Churnuk". Samotní Vladárovci svoj pôvod preto odvodzujú od mesta Cernik v Chorvátskom Slavónsku. Šikura však tvrdí, že najskôr ide o turčiansky Čerňakov, teraz časť Mošoviec. Aby toho nebolo málo, Novák uvádza, že ide o druhý turčiansky Čerňakov, ktorý ležal blízko terajšieho Veľkého Čepčína. S Blažejom Mútňanským, ktorého potomkovia sa ako prví začínajú písať Vladár sa od rodu odpája jedna vetva. V súčasnosti v Turci žijú Mutňanskí predovšetkým v okolí Martina.
Erb.
Erb Mutňanských je taký istý, ako Vladárovcov – modrý štít, na ktorom v bielej vode pláva strieborný jeleň. V rohoch štítu je zlatá hviezda a strieborný polmesiac s tvárou. Klenotom je červené srdce prestrelené strieborným šípom, z ktorého vyrastajú tri biele ľalie. Na prostrednej sedí biely holub.
Maurícijské národné futbalové mužstvo

Maurícijské národné futbalové mužstvo reprezentuje Maurícius na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1952. Maurícius sa nikdy nekvalifikoval na Majstrovstvá sveta vo futbale. Na Africkom pohári národov sa zúčastnili raz a to v roku 1974. Na turnaji skončili v skupine.
Externé odkazy.
https://www.fifa.com/about-fifa/associations/MRI
Šubovka (vrch v Oravskej Magure)

Šubovka () je vrch v Oravskej Magure. Leží nad obcou Podbiel, približne západne od mesta Tvrdošín. Lokalitou prechádza Medzinárodná diaľková turistická trasa E3. 
Poloha.
Nachádza sa vo východnej časti pohoria, v centrálnej oblasti geomorfologického podcelku Budín. Vrch leží v Žilinskom kraji, na hranici okresov Námestovo a Tvrdošín a zasahuje na katastrálne územie obcí Lokca a Podbiel. Najbližšími sídlami sú západne situovaný Babín, severne ležiaca Lokca a juhovýchodne situovaný Podbiel.
Opis.
Šubovka je súčasťou horského chrbta, ktorý vedie od sedla Príslop severovýchodným smerom po brehy Oravskej priehrady. Juhozápadným susedom je sedlom oddelený Prípor () a Čistý grúň (), južným Búčie (), východným Petrovka () a Čížiková (), severovýchodným je plytkým sedlom oddelený Budín II () a Budín () a severne sa nachádza Pekelná (). Severozápadné časti hrebeňa odvodňujú prítoky Hruštínky do Bielej Oravy, voda z juhovýchodných svahov odteká potokom Podbielsky Cickov do rieky Oravy. Vrcholom vedie značený chodník.
Výhľady.
Hrebeň v tejto časti pokrýva súvislý lesný porast, ktorý neumožňuje rozhľad. Z malých odlesnených lokalít a miest s riedkou vegetáciou je vidieť okolité vrchy Oravskej Magury, Oravské, Kysucké a Sliezske Beskydy, Veľkú Fatru, Chočské a Skorušinské vrchy, Nízke a Vysoké Tatry.
Šubovka

Šubovka môže byť:
Mozambické národné futbalové mužstvo

Mozambické národné futbalové mužstvo reprezentuje Mozambik na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1975. Mozambika sa nikdy nekvalifikoval na Majstrovstvá sveta vo futbale. Na Africkom pohári národov sa predstavili štyrikrát. Vo všetkých prípadoch skončili v skupinovej fázy. Mozambik je súčasťou Rady futbalových asociácii Južnej Afriky (COSAFA).
Externé odkazy.
https://www.fmf.co.mz/
Namíbijské národné futbalové mužstvo

Namíbijské národné futbalové mužstvo reprezentuje Namíbiu na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1976. Namíbia sa nikdy nekvalifikovala na Majstrovstvá sveta vo futbale. Na Africkom pohári národov sa predstavili trikrát v rokoch 1998, 2008 a 2019 vo všetkých prípadoch skončili už v skupine.
Externé odkazy.
https://www.namibian.com.na/The-Namibian/Sport/Football
Seychelské národné futbalové mužstvo

Seychelské národné futbalové mužstvo reprezentuje Seychely na medzinárodných futbalových akciách, ako sú Majstrovstvá sveta a Africký pohár národov.
História.
Futbalový zväz bol založený v roku 1980. Seychely sa nikdy nekvalifikovali na Majstrovstvá sveta vo futbale ani na Africký pohár národov.
Externé odkazy.
https://www.fifa.com/about-fifa/associations/sey
Zambijské národné futbalové mužstvo

Zambijské národné futbalové mužstvo reprezentuje Zambiu na medzinárodných futbalových akciách ako sú Majstrovstvá sveta a Africký pohár národov.
História.
Futbalový zväz bol založený v roku 1929. Zambia sa nikdy nekvalifikovala na Majstrovstvá sveta vo futbale. Na Africkom pohári národov sa predstavili 17-krát. Ich najväčší úspech je víťazstvo na Africkom pohári národov 2012. Vo finále vtedy porazili Pobrežie Slonoviny až po penaltovom rozstrelu.
Externé odkazy.
https://www.cafonline.com/member-associations/zam/
Rena Soferová

Rena Soferová (; * 2. december 1968, Arcadia, Kalifornia, USA) je americká herečka. 
Detstvo a mladosť.
Soferová sa narodila v Kalifornii, v meste Arcadia. Jej matkou bola profesorka psychológie a otec konzervatívny rabín. Detstve sa s rodinou presťahovala do mesta Pittsburgh v Pensylvánii a po rozvode jej rodičov, žila s otcom a bratom v New Jersey. Je židovského pôvodu a navštevovala aj židovské školy. 
Kariéra.
Jej prvou hereckou rolou, bola postava Lois Marie Cerullo, v televíznom seriály "Všeobecná nemocnica". Za svoj herecký výkon v seriály získala v roku 1995 ocenenie Daytime Emmy. V televíznom seriály účinkovala do roku 1997, potom ju nahradila Lesli Kay. V rokoch 1998 až 1999 stvárnila rolu Amandy v televíznom seriály "Melrose Place". O rok neskôr, stvárnila vedľajšiu úlohu v komédii "Kňaz, rabín a blondínka alebo keď sa traja majú radi", po boku Jenny Elfman a Bena Stillera. 
V roku 2002 stvárnila rolu učiteľky Desjardinovej v televíznom spracovaní filmu "Carrie". Hosťovala tiež v rôznych televíznych seriáloch, ako napríklad "Seinfeld", "Hrdinovia", "Priatelia" či "Dva a pol chlapa". Od roku 1990 do roku 2021 stvárnila rolu Quinn Fuller Forrester, v mydlovej opere "The Bold and the Beautiful" a objavila sa tak v 903 epizódach. 
Súkromný život.
Jej prvým manželom bol herec Wally Kurth, s ktorým má dcéru. Ich manželstvo trvalo v rokoch 1995 až 1997. Druhý raz sa vydala za Sanforda Bookstavera, v roku 2003, s ktorým má dcéru. Ich manželstvo sa rozpadlo v roku 2017 a rozviedli sa. V roku 2019 oznámili, že sa uzmierili a znova zasnúbili. Svadba predbehla v roku 2019.
Marquinhos Trad

Marcos Marcello Trad je súčasným starostom Campo Grande od roku 2017 a brazílskym právnikom, narozen 28.8.1964.
Životopis.
Marcos sa narodil 28. augusta 1964 v Campo Grande v Mato Grosso do Sul .
Ako právnik bol členom sekcie Mato Grosso do Sul Brazílskej advokátskej komory ako poradca, potom predsedal Etickej a disciplinárnej komisii. Pripojil sa a predsedal Štátnemu súdu pre športovú justíciu (TJD-MS).
Osobný život.
Syn bývalého federálneho poslanca Nelsona Trada a Therezinhy Mandetty, brat bývalého starostu Campo Grande Nelsona Trada Filha a bývalého federálneho poslanca Fábia Trada ; vyštudoval právo na Federálnej univerzite v Rio de Janeiro (UFRJ).
V decembri 2002 sa oženil s Tatianou Trad a mal s ňou dve dcéry, Marianu a Alice Trad.
Záborský potok

Záborský potok je potok v regióne Šariš v obciach Záborské a Petrovany v okrese Prešov v Prešovskom kraji. Je ľavostranným prítokom vodného toku Torysa a má dĺžku . Je vodným tokom VI. rádu. 
Prameň.
Pramení juhovýchodne od okraja intravilánu obce Záborské v poľnohospodárskom extraviláne v poli "Vrchy" v Patrí do obce Záborské okresu Prešov v Prešovskom kraji a nachádza sa v geomorfologickom celku Košická kotlina v geomorfologickom podcelku Toryská pahorkatina.
Opis toku.
Od prameňa tečie západným smerom, preteká cez centrum intravilánu obce Záborské, preteká poľnohospodárskym extravilánom lemovaný pásom príbrežnej vegetácie, v vteká na obecnú hranicu medzi obcami Záborské a Petrovany, sleduje túto hranicu, v opúšťa obecnú hranicu a smeruje na juhozápad, v priberá krátky bezmenný pravostranný prítok, v priberá bezmenný ľavostranný prítok, podteká cestu Prešov – Petrovany, v podteká hneď aj D1 Prešov – Košice a v v poli aj lúke "Na pieskoch" ústi do vodného toku Torysa priamo na obecnej hranici medzi obcami Petrovany a Kendice ako jej ľavostranný prítok. Vodný tok Torysa je ďalej prítokom Hornádu.
Vodný tok "Záborský potok" má dva bezmenné nevýznamné prítoky. 
Pôvod názvu.
Vodný tok "Záborský potok" na území obce Záborské má pôvod v názve tejto obce s charakteristickým významom "geografický objekt charakterizovaný svojou polohou za borom, za borinou". Z toponyma Záborské a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Záborský potok" ako súčasť veľmi početnej skupiny názvov v slovenskej toponymii, najmä hydronymii . 
Názov vodného toku "Záborský potok" bol štandardizovaný v roku 2007.
V priestore slovenskej hydronymie potokov hydronymum "Záborský potok" je jedinečným hydronymom (február 2022). 
Referencie.
Zimbabwianske národné futbalové mužstvo

Zimbabwianske národné futbalové mužstvo reprezentuje Zimbabwe na medzinárodných futbalových akciách, ako sú Majstrovstvá sveta a Africký pohár národov.
História.
Súčasný futbalový zväz bol založený v roku 1979 no súčasťou FIFA sú už od roku 1965. Zimbabwe sa nikdy nekvalifikovali na Majstrovstvá sveta vo futbale. Na Africkom pohári národov sa predstavili päťkrát, pri všetkých účastiach skončili vždy v skupinovej fáze.
Externé odkazy.
https://www.fifa.com/about-fifa/associations/ZIM
Prípor (vrch v Oravskej Magure)

Prípor () je vrch v Oravskej Magure. Leží nad obcou Babín, približne západne od mesta Tvrdošín. Lokalitou prechádza Medzinárodná diaľková turistická trasa E3. 
Poloha.
Nachádza sa v strednej časti pohoria, na juhozápade geomorfologického podcelku Budín. Vrch leží v Žilinskom kraji, na hranici okresov Námestovo, Tvrdošín a Dolný Kubín a zasahuje na katastrálne územie obcí Babín, Podbiel a Dlhá nad Oravou. Najbližšími sídlami sú západne situovaný Babín, Hruštín a Vasiľov a východne situovaný Podbiel.
Opis.
Prípor je súčasťou horského chrbta, ktorý vedie od sedla Príslop severovýchodným smerom po brehy Oravskej priehrady. Severovýchodne je sedlom oddelená Šubovka () a Budín II (), východne Čížiková (), južne Poľany () a Bacharová (), juhozápadne v hrebeni leží Čistý grúň () a západne Galanky () a Feračová (). Severozápadne sa zvažujúce svahy odvodňujú prítoky Hruštínky do Bielej Oravy, voda zo severovýchodných odteká Čiernou mlákou do potokom Podbielsky Cickov a z južných potokom Dlžiansky Cickov do rieky Oravy. Vrcholom vedie značený chodník zo sedla Príslop.
Výhľady.
Súvislý lesný porast, ktorý pokrýva vrchol a hrebeň masívu, neumožňuje rozhľad. Z malých lokalít s riedkou vegetáciou a horských lúk na úbočí je vidieť okolité vrchy Oravskej Magury, Oravské, Kysucké a Sliezske Beskydy, časť Malej a Veľkej Fatry, Chočské a Skorušinské vrchy, Nízke a Vysoké Tatry.
1. liga hádzanárov 1997/98

1. liga hádzanárov v sezóne 1997/98 bol 5. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Po reorganizácií hádzanárskych súťaží v sezóne 1997/98 a vzniku "extraligy" zmenila súťaž svoj názov z pôvodnej 2. ligy na "1. ligu". Do súťaže sa prihlásilo 12 družstiev, rovnako ako v minulej sezóne, ale v jej priebehu z nej Dunajská Streda odstúpila. Víťazom ligy sa stalo družstvo HaK Zempmilk VTJ Michalovce, ktoré tak priamo postúpilo do extraligy.
Systém súťaže.
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy, v poradí druhé družstvo postúpilo do baráže o ňu. Naopak, posledné družstvo zostúpilo do 2. ligy.
Výsledky.
Poznámka: Družstvo Dunajskej Stredy zo súťaže v jej druhej polovici odstúpilo a jeho výsledky boli anulované.
Africký pohár národov 2015

Africký pohár národov 2015 bol 30. ročníkom Afrického pohára národov, medzinárodného futbalového turnaja pre národné tímy pod hlavičkou Konfederácie afrického futbalu. Turnaj sa hral v dňoch od 17. januára do 8. februára 2015. Turnaj hostila Rovníková Guinea. Titul obhajovala Nigéria.
Turnaj malo hostiť Maroko ktoré neskôr požadovalo odloženie podujatia kvôli epidémii vírusu Ebola v Západnej Afrike; následne boli Maroku odobraté hostiteľské práva a ako hostiteľská krajina sa stala Rovníková Guinea.
Turnaj vyhralo Pobrežie Slonoviny ktoré vo finále porazilo Ghanu, zápas rozhodol až penaltový rozstrel. Na treťom mieste skončila Konžská demokratická republika ktorá v boji o tretie miesto zdolala hostiteľskú krajinu.
Kvalifikácia.
Na turnaj sa kvalifikovalo 16 tímov ani jeden tím nezažil debut na turnaji.
Štadióny.
Štadióny v mestách Bata a Malabo boli tiež hostiteľskými mestami pre Africký pohár národov 2012.
Play-off.
Finále.
Víťazom turnaja sa stalo Pobrežie Slonoviny.
Čistý grúň

Čistý grúň () je vrch v Oravskej Magure. Leží nad obcou Babín, približne západne od mesta Tvrdošín. Lokalitou prechádza Medzinárodná diaľková turistická trasa E3. 
Poloha.
Nachádza sa v strednej časti pohoria, na juhozápade geomorfologického podcelku Budín. Vrch leží v Žilinskom kraji, na hranici okresov Námestovo a Dolný Kubín a zasahuje na katastrálne územie obcí Babín a Sedliacka Dubová. Najbližšími sídlami sú na severozápade situovaný Babín, Hruštín a Vasiľov, južne sa nachádza Oravský Podzámok a juhovýchodne Sedliacka Dubová a Dlhá nad Oravou.
Opis.
Čistý grúň je súčasťou horského chrbta, ktorý vedie od sedla Príslop severovýchodným smerom cez mohutný Budín () až po brehy Oravskej priehrady. Severovýchodne sa v hrebeni nachádza Prípor () a Šubovka (), východne Búčie (), juhovýchodne Poľany () a Bacharová (), južne vrch Príkre (), juhozápadne v hrebeni Javorová () a západne Poľana () a Príslop (). Severozápadne sa zvažujúce svahy odvodňuje Bučníkový a Skalnatý potok do Hruštínky a Bielej Oravy, vodu z juhovýchodných odvádza Dlžiansky Cickov a Dubový potok do Oravy. Vrcholom vedie značený chodník zo sedla Príslop.
Výhľady.
Miestami riedky lesný porast, ktorý pokrýva vrchol a hrebeň masívu, neumožňuje súvislejší rozhľad. Z vhodných lokalít s riedkou vegetáciou a horských lúk na úbočí je vidieť okolité vrchy Oravskej Magury, Oravské, Kysucké a Sliezske Beskydy, časť Malej a Veľkej Fatry, Chočské a Skorušinské vrchy, Nízke a Vysoké Tatry.
Zlatý pohár CONCACAF 2015

Zlatý pohár CONCACAF 2015 bol 13. ročníkom Zlatého pohára CONCACAF a 23. ročník kontinentálnych majstrovstiev. Turnaj sa hral v dňoch od 7. do 26. júla 2015. Turnaj sa konal v USA pričom dva zápasy sa hrali aj v Kanade. Titul obhajovali USA.
Turnaj vyhralo Mexiko ktoré vo finále porazilo Jamajku. Jamajka sa stala prvým karibským tímom ktorý sa dostal do finále. Prvýkrát od roku 2003 sa odohral zápas o tretie miesto v ktorom Panama porazila USA.
Kvalifikácia.
Na turnaj sa kvalifikovalo 12 tímov. Žiaden tím nezažil debut na turnaji.
Štadióny.
Turnaj sa hral na štrnástich štadiónoch v štrnástich mestách v USA (13) a v Kanade (1). Finále sa konalo na Lincoln Financial Field vo Philadelphii.
Zárubský potok

Zárubský potok je potok v regióne Horný Zemplín v obci Davidov v okrese Vranov nad Topľou v Prešovskom kraji. Je ľavostranným prítokom vodného toku Oľšava a má dĺžku . Je vodným tokom VII. rádu. 
Prameň.
Pramení v na severnom svahu poľa "Záruby" s juhovýchodne od okraja intravilánu obce Davidov v poľnohospodárskom extraviláne. Patrí do obce Davidov okresu Vranov nad Topľou v Prešovskom kraji a nachádza sa v geomorfologickom celku Slanské vrchy a v geomorfologickom podcelku Makovica.
Opis toku.
Od prameňa tečie severným smerom, preteká extravilánom obce Davidov, lemovaný pásom príbrežnej vegetácie, v priteká na okraj intravilánu obce, radikálne mení smer na východ, v priberá bezmenný pravostranný prítok, v priberá ďalší bezmenný pravostranný prítok z poľa "Záhumienky" s poľnohospodárskou farmou a ústi do vodného toku Oľšava ako jej pravostranný prítok. Vodný tok Oľšava je ďalej prítokom Hornádu.
Vodný tok "Zárubský potok" má dva bezmenné nevýznamné prítoky. 
Pôvod názvu.
Vodný tok "Zárubský potok" na území obce Davidov má pôvod v názve poľa "Záruby" s charakteristickým stredovekým významom "zatarasenie cesty, zátarasa (zvyčajne zoťatými kmeňmi stromov), zarúbaná cesta". Z toponyma "Záruby", rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Zárubský potok" ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku "Zárubský potok" bol štandardizovaný v roku 1990.
V priestore slovenskej hydronymie potokov hydronymum "Zárubský potok" je jedinečným hydronymom (február 2022). 
Referencie.
Ľadový hokej na Zimných olympijských hrách 2018

Ľadový hokej na Zimných olympijských hrách 2018 sa uskutočnil počas konania XXIII. ZOH v dňoch 9. – 25. februára 2018. Miestom konania mužského aj ženského turnaja boli Kangnung a Kwandong v meste Kangnung.